stanford-oval/wikipedia huggingface dataset:
מקלנבורג (חבל ארץ)
סמל של דוכסות מקלנבורג

בית מקלנבורג נוסד על ידי ניקלוט, נסיך האובוטריטים, צ'יזיני וצ'ירציפאני על הים הבלטי, שמת ב-1160. צאצאיו הנוצריים הוכרו כנסיך האימפריה הרומית הקדושה 1170 ודוכס מקלנבורג ב-8 ביולי 1348. ב-27 בפברואר 1658 התחלק הבית הדוכסי לשני ענפים: מקלנבורג-שוורין ומקלנבורג-שטרליץ.
הדגל של שתי דוכסויות מקלנבורג מורכב באופן מסורתי מהצבעים כחול, צהוב ואדום. אולם הרצף השתנה יותר מפעם אחת ב-300 השנים האחרונות. בשנת 1813 השתמשו הדוכסויות בצהוב-אדום-כחול. ב-23 בדצמבר 1863 עבור שוורין וב-4 בינואר 1864 עבור שטרליץ הוזמנו דגלים בצבעי כחול-צהוב-אדום.  אולם מקלנבורג-שוורין השתמשה בלבן במקום צהוב עבור דגלים ימיים על פי חוק מ-24 במרץ 1855.
Siebmachers Wappenbuch נותן לכן (?) כחול-לבן-אדום לשוורין וכחול-צהוב-אדום לשטרליץ.  לפי מקור זה, בית הדוכסות הגדולה של שוורין השתמש בדגל של 3.75 עד 5.625 מ' עם הזרועות האמצעיות על רבוע לבן (1.75 מ') באמצע.
הזרועות האמצעיות מציגות את המגן של מקלנבורג כפי שסודר במאה ה-17. מחוז שוורין באמצע וברובע מקלנבורג (ראש שור עם עור), רוסטוק (גריפין), נסיכות שוורין (גריפין מתגבר על מלבן ירוק), רצבורג (צלב עליו כתר), שטארגארד (זרוע עם טבעת מחזיקה ביד) וונדן (ראש שור). המגן נתמך על ידי שור וגריפין ועליו כתר מלכותי.
הדוכסים משטרליץ השתמשו לפי סיבמכרס בדגל הכחול-צהוב-אדום עם רק המגן (הסגלגל) של מקלנבורג ברצועה הצהובה.
סטרוהל בשנת 1897 ובולגריה,  מראים סידור נוסף: הדוכס הגדול ממקלנבורג-שוורין מניף דגל (4:5) עם זרועות הדמויות ממגן הנשק.
דגל שוורין לשעבר עם הרביע הלבן מיוחס כעת לדוכס הגדול של שטרליץ. שטרולה מזכיר דגל של בית הדוכס הגדול על פי חוק מ-23 בדצמבר 1863 עם הזרועות האמצעיות ברצועה הצהובה. והוא מזכיר דגל ימי מיוחד, זהה אבל עם פס אמצעי לבן. 'Berühmte Fahnen' מראה בנוסף תקן עבור הדוכסית הגדולה אלכסנדרה ממקלנבורג-שוורין, נסיכת הנובר (1882–1963), מראה את המגן שלה ושל מקלנבורג בצירוף מסדר הכתר הוונדי באליפסה לבנה. בים הרצועה הצהובה בדגלה הייתה כמובן לבנה. לנסיכים (דוכסים) של מקלנבורג-שוורין היה לפי מקור זה תקן משלהם, המציג את הגריפין של רוסטוק.
כלכלה > חקלאות

מקלנבורג, בעלת נוף שטוח, ידועה באדמות החקלאיות שלה - המייצרות קינואה, חיטה, שעורה ותירס - והגידולים שלה. יש לציין שהאזור ידוע בזכות הבקר וגזע הסוסים המקלנבורגר שלו. לאחרונה, עם התהפוכות והשיבושים הסביבתיים שנוצרו על ידי הגלובליזציה, חקלאים גרמנים היו מודאגים מהכנסתם של מינים שעלולים להיות פולשים כמו ה-Rhea הגדולה וצרעת אסיה.
כלכלה > תיירות

מקלנבורג ראתה עלייה עצומה בתיירות מאז איחוד גרמניה ב-1990, במיוחד עם החופים ואתרי הנופש שלה בים הבלטי ("הריביירה הגרמנית", וורנמונדה, בולטנהאגן, Heiligendamm
, Kühlungsborn
, Rerik ואחרים), אגם מקלנבורג (Mecklenburgische Seenplatte) ומקלנבורג שווייץ (Mecklenburgische Schweiz) עם הטבע הבתולי שלהן, ערי ההנזה העתיקות רוסטוק, גריפסוואלד, סטרלסונד וויסמר (שתי האחרונות הן מורשת עולמית) הידועים היטב במבנים הגותיים לבנים מימי הביניים שלהם, ובתי המגורים המלכותיים לשעבר של שוורין, Güstrow, לודוויגסלוסט ו Neustrelitz.
הערות שוליים

↑  (Ströhl, Deutsche Wappenrolle, Stuttgart, 1897, p. 89)
↑  (Ströhl, 86)
↑  Siebmachers Wappenbuch (Nuremberg, 1878)
↑  Berühmte Fahnen Deutscher Geschichte (Dresden, 1922)
↑  "Asian Hornet Invading Europe, German Specimen Shows Species is Spreading North". International Business Times. 6 בפברואר 2020. ארכיון מ-25 במאי 2020. נבדק ב-2 ביוני 2020. {{cite web}}:  (עזרה)
| --- | --- |
בקרת זהויות :  NLI: 987007558139505171  PLWABN: 9810538257205606  GND: 4038197-3  LCCN: n82210300  NKC: ge129993  SELIBR: 153693  VIAF: 26148995739059750290   WorldCat (עם VIAF): 26148995739059750290 
סמל היסטורי בן 7 שדות, המסמל את שבע האדונות של מקלנבורג: הדוכסות מקלנבורג, הנסיכות (הדיוקסיות לשעבר) של שוורין ורצבורג, מחוז שוורין וההרשטשות (אדנות) של רוסטוק, ורלה ושטארגארד .
סמל בשימוש שתי הדוכסויות, אמצע המאה ה-19.
נירוסופט כרמיאל

נירוסופט כרמיאל הייתה קבוצת כדורסל נשים ששיחקה בעברה בליגת העל בכדורסל והייתה פעמיים סגנית אלופת המדינה, הקבוצה שיחקה 4 עונות בליגת העל והתפרקה בתום עונתה הרביעית.
נירוסופט כרמיאל הוקמה בשנת 1994 וכעבור 4 שנים העפילה לליגת העל בכדורסל, את עונתה הראשונה סיימה הקבוצה במקום הלפני האחרון והייתה אמרוה לרדת לליגה השנייה אבל בגלל שאחת העולות ויתרה על עלייתה עקב קשיים תקציבים נשארה כרמיאל בסופו של דבר בליגת העל.
בעונתה השנייה בליגת העל הצליחה הקבוצה להעפיל לגמר הפלייאוף על האליפות שם נוצחה בידי אליצור רמלה, גם בעונתה השלישית בליגת העל הצליחה כרמיאל להעפיל לגמר הפלייאוף על האליפות שם היא נוצחה בידי אלקטרה רמת השרון.
את עונתה הרביעית פתחה כרמיאל בצורה סבירה ודורגה בצמרת בתום הסיבוב הראשון אך ראשי הקבוצה החליטו לאחר הסיבוב הראשון לשחרר את 3 הזרות של הקבוצה ו-4 שחקניות רכש ישראליות.
הסיבה לצעד זה הייתה שגורמים עסקיים וקהילתיים לא עמדו בהתחייבותם לתמיכה בקבוצה[דרוש מקור] וכן בגלל שעיריית כרמיאל החליטה לקצץ בתקציב הקבוצה[דרוש מקור] כל זה גרם לכך שהקבוצה לא הייתה יכולה לעמוד בהתחייבות החוזית שלה מול השחקניות.
מכאן ועד לסיום העונה עלתה הקבוצה למשחקיה עם שחקניות נוער כאשר היא מפסידה בכל משחקיה וברובם אף מובסת, הקבוצה נשרה בסיום העונה לליגה השנייה והתפרקה סופית.
הישגים

ליגת העל :
סגנית (1): 1999/2000, 2000/2001
מערבון

ערך זה עוסק בסוגה קולנועית. אם התכוונתם לכתב עת ישראלי לקולנוע, ראו .
פריים מתוך הסרט שוד הרכבת הגדול מ-1903, הנחשב למערבון הראשון בהיסטוריה.
מערבון הוא סוגה קולנועית הבנויה על סיפורי המערב הפרוע של ארצות הברית והוא מתאר לרוב מציאות של אקדוחן קשוח המסתובב ומשליט סדר ומוסר ברחבי הערבה.
אופי המערבונים

במערבונים מופיע קאובוי (בוקר) או שריף כלוחם קשוח שחייו מלאי הרפתקאות ועניין, המסתובב במדבריות או בעיירות של מערב ארצות הברית ונלחם נגד אויבים כמו אינדיאנים, פושעים וכדומה. הצגה זו של הדברים נוגדת את המציאות, בה הקאובוי היה אדם בעל חיים אפורים ומשעממים העובד את האדמה למחייתו.
מלבד האמור, מאופיינת סוגת המערבונים בדמותו הבודדה של הגיבור ובאייקונים ברורים דוגמת האקדח התופי, כובע הבוקרים, סוס הרכיבה, בית המרזח (Saloon) ונופי המערב שמופיעים בסרטי המערבונים.
לעיתים קרובות עוסק המערבון בשאלת חיפוש הצדק גם בדרכים שאינן חוקיות, כך שהגיבור לוקח את החוק לידיו ומשיג צדק במקום החברה ולמען החברה שאינה מסוגלת לדאוג לעצמה. בשל כך ישנם הרואים בדמות הקאובוי והשריף את הנביא המודרני, בבדידותו ובקריאתו לשאוף לצדק ולא לקדש את המסגרות באשר הן. אחד מסרטי המערבון שבולטת שם אמירה זו היא 'בצהרי היום' בכיכובו של גרי קופר.
סוג נוסף של המערבונים הוא מערבוני ספגטי, מערבונים אלו צולמו לרוב באיטליה ובספרד, בתקציב נמוך. השם "מערבוני ספגטי" ניתן בתחילה כלגלוג על סרטים אלו המתיימרים להציג את המערב הפרוע מנקודת מבט אירופאית, עם זאת משנות ה-80 של המאה ה-20 ישנה הערכה מחודשת לסרטים אלו. המייצגת הנאמנה של סוגת מערבוני הספגטי היא טרילוגיית האיש ללא שם בבימויו של סרג'יו לאונה ובכיכובו של קלינט איסטווד.
מערבונים בולטים > החצי הראשון של המאה ה-20

"שוד הרכבת הגדול" (1903) - נחשב למערבון הראשון
"מרכבת הדואר" (1939)
"נהר אדום" (1948)
מערבונים בולטים > שנות ה-50

"האקדוחן", (1950) - במאי: הנרי קינג. שחקנים בולטים: גרגורי פק, מילארד מיטשל, קארל מולדן.
"הזועמים", (1950) - במאי: אנתוני מאן. שחקנים בולטים: ברברה סטנוויק, וולטר יוסטון.
"בצהרי היום" (1952) - מסרטי המערבונים מהמצליחים ביותר, כולל את השחקנים גרי קופר, תומאס מישל, לויד בריג'ידט, קטי ג'ורדו וגרייס קלי.
"ראנצ'ו נרטוריוס", (1952) - במאי: פריץ לאנג. שחקנים בולטים: מרלן דיטריך, ארתור קנדי, מל פרר.
"שיין" (1953)
"ג'וני גיטאר", (1954) - במאי: ניקולאס ריי.
"המחפשים" (1956)
"3:10 ליומה" (1957) - שחקנים בולטים: ואן הלפין, גלן פורד.
"איש המערב" עם גרי קופר (1958).
"ריו בראבו" (1959)
"רכבת אחרונה מגאנהיל" (1959) - במאי: ג'ון סטרג'ס. שחקנים בולטים: קירק דאגלס, אנתוני קווין, קרולין ג'ונס, ארל הולימן.
"הם באו לקורדורה" (1959) - במאי: רוברט רוסן. שחקנים בולטים: גרי קופר, ריטה הייוורת'.
מערבונים בולטים > שנות ה-60

"שבעת המופלאים" (1960) - במאי: ג'ון סטרג'ס.
"השקיעה האחרונה" (1961) - במאי: רוברט אולדריץ' . שחקנים בולטים: רוק הדסון, קירק דאגלס, דורותי מלון, ג'וזף קוטן.
"האיש שירה בליברטי ואלנס" (1962)
"הארץ התיכונה", (1962). במאי: סם פקינפה.
טרילוגיית "האיש ללא שם" במאי: סרג'ו לאונה. מככב: קלינט איסטווד, הפסקול של אניו מוריקונה (שכל הנעימות שכתב לסרטים, נעשו לסימן היכר של מערבוני ספגטי). הטרילוגיה היא הנציגה המפורסמת ביותר של מערבון הספגטי.
"בעבור חופן דולרים" (1964)
"הצלפים" (1965)
"הטוב, הרע והמכוער" (1966)
"קט בלו" (1965) - מערבון קומי בכיכובה של ג'יין פונדה
"היו זמנים במערב", (1968) - במאי: סרג'ו לאונה.
"חבורת הפראים", (1969). במאי: סם פקינפה.
מערבונים בולטים > שנות ה-70

"איש קטן גדול", (1970). במאי: ארתור פן.
"הקלפן והיצאנית", (1971). במאי: רוברט אלטמן.
"אוכפים לוהטים", (1974). במאי: מל ברוקס.
מערבונים בולטים > שנות ה-80

"שערי החופש", (1980). במאי: מייקל צ'ימינו.
"סילברדו", (1985). במאי: לורנס קסדן.
מערבונים בולטים > שנות ה-90

"רוקד עם זאבים" (1990) - במאי: קווין קוסטנר.
"בחזרה לעתיד 3" (1990) - סוג של הומאז' לסרטי המערבון - שחקנים בולטים: מייקל ג'יי פוקס, כריסטופר לויד, מרי סטינבורגן
"בלתי נסלח" (1992) - במאי: קלינט איסטווד.
מערבונים בולטים > העשור הראשון של המאה ה-21

"3:10 ליומה" (2007) - חידוש הסרט מ-1957 הכולל שחקנים הוליוודים מפורסמים. בכיכובם של ראסל קרואו, כריסטיאן בייל, לוגן לרמן ודאלאס רוברטס.
"ההתנקשות בג'סי ג'יימס על ידי הפחדן רוברט פורד" (2007) - שחקנים בולטים: בראד פיט, קייסי אפלק, מרי-לואיז פרקר, סם רוקוול
מערבונים בולטים > העשור השני של המאה ה-21

"אומץ אמיתי" (2010) - במאים: האחים כהן. עיבוד קולנועי מחודש לרומן שכתב צ'ארלס פורטיס בשנת 1968, שעובד בעבר לסרט "אומץ אמיתי" בכיכובו של ג'ון ויין בשנת 1969.
"ג'אנגו ללא מעצורים" (2012) - במאי: קוונטין טרנטינו. שחקנים בולטים: ג'יימי פוקס, כריסטוף ואלץ ולאונרדו דיקפריו
"שמונת השנואים", (2015) - במאי: קוונטין טרנטינו.
"האיש שנולד מחדש", (2015) - במאי: אלחנדרו גונסלס איניאריטו.
"הבלדה על באסטר סקראגס", (2018) - במאים: האחים כהן.
"היו זמנים בהוליווד", (2019) - במאי: קוונטין טרנטינו.
״כוחו של הכלב״ (2021) - במאית: ג'יין קמפיון
סופרים בולטים בתחום

זיין גריי - הקלאסי עם ספרים כמו "רוכבי המרווה הסגולה".
קרל מאי - כתב את עלילות "וינטו".
לואיס ל'אמור - כתב עשרות רבות של ספרים על המערב ודמויותיו והתבלט בסאגה על משפחת סאקט שהחלה באנגליה וסיימה כמתיישבים במערב הפרוע.
אלמור לנארד - התפרסם בסיפוריו הקצרים (3:10 ליומה לדוגמה) ואחר כך ככותב מוכשר בתחומים אחרים (תפוס את שורטי).
קליפטון אדמס - ספריו "הדספרדו" ו"הדספרדו מחוץ לחוק" היוו מודל לחיקוי לספרים רבים (רשימה עליו בעברית).
ארנסט הייקוקס - בין היתר כתב את "מרכבת הדואר" שהוסרט במספר גרסאות.
ברט הרט
ג'ק שייפר - כתב את "שיין" (הוסרט לסרט מצליח בכיכובו של אלן לאד). (רשימה עליו בעברית).
פרנק גרובר - כתב את "ג'והני הנוקם", "נתיב אורגון" ורבים אחרים (רשימה עליו בעברית).
לארי מקמרטרי כתב את יונה בודדה וספרים נוספים אודות שני גיבוריו, וודרו קול ואוגוסטוס "גאס" מקריי, קציני הטקסס ריינג'רס לשעבר.
שחקנים מפורסמים

ג'ון ויין, גרי קופר, ג'וליאנו ג'אמה, קלינט איסטווד, אלי וולך, צ'ארלס ברונסון, ברט לנקסטר, קירק דאגלס, גלן פורד, לי ואן-קליף, אלן לאד, הנרי פונדה, ג'יימס סטיוארט, יול ברינר, רוברט דובאל, רוברט מיצ'ם, ריצ'רד וידמארק, וולטר ברנן ועוד רבים אחרים.
יוצרים מובילים

קלינט איסטווד
רוברט אלטמן
הווארד הוקס (החל מ-1926)
סרג'ו לאונה (החל מ-1964)
סידני פולאק
ג'ון פורד (החל מ-1917)
ארתור פן
סם פקינפה
השפעות בין סוגות

המערבונים הושפעו החל משנות ה-50 מסרטי הסמוראי של אקירה קורוסאווה היפני, שהוא עצמו שאב את השראתו מספרי בלשים אמריקאיים. כך, לדוגמה, סרטו המפורסם של קורוסאווה "יוג'ימבו" שהציג את טושירו מיפונה כסמוראי נודד הושפע מספרו של דשיאל האמט "קציר הדמים". הסרט יוג'ימבו היווה השראה לסרטו של סרג'ו לאונה "בעבור חופן דולרים" בכיכובו של קלינט איסטווד.
המערבון המפורסם "שבעת המופלאים" הושפע אף הוא מסרטו של קורוסאווה "שבעת הסמוראים".
טלוויזיה

סדרות מערבונים פופולריות היו "בוננזה", "איש החוק", "הרובאי", "האיש מווירג'יניה", "רווהייד", "הצ'פראל הגבוה", "בית קטן בערבה", ימי עמק המוות.
עתיד המערבון

למרות ירידה בפופולריות של הסוגה יש לה עדיין מעריצים נלהבים רבים. במאה ה-21 ישנה תחייה מחודשת לנושא עם הקרנתם של מערבונים כ"רוקד עם זאבים" עם קווין קוסטנר, "אקדוחנים צעירים", "סילברדו", "מלאכים נופלים", ו-"3:10 ליומה" המחודש. בתחום הספרות מתפרסמות יצירות חדשות מיוצרים רבים ולהן קהל קוראים נרחב. ניתן לראות את השפעת המיתוס של האקדוחן הבודד הנלחם ללא פשרות על עקרונותיו בסרטים ובספרים עכשוויים רבים.
ואכן בשנים האחרונות מתפתחת מתוך סוגת המערבון סוגה אשר נקראת "המערבון החדש" והיא משתמשת בעיצוב ובאייקונים האופייניים לסוגת המערבון באופן ספקני יותר מסוגת המערבון הקלאסי ומערבון הספגטי. דוגמות בולטות לסוגה זו הן ארץ קשוחה, לוגן, היו זמנים בהוליווד, ובאש ובמים.
ראו גם

מערבון ספגטי
לקריאה נוספת

מערבון - מיטב המערבונים בכל הזמנים, בעריכת מרדכי ליבוביץ, הוצאת כתר 1993
משתה לעורבים

ערך זה עוסק בספר הרביעי בסדרת "שיר של אש ושל קרח". אם התכוונתם לסדרת הטלוויזיה שנעשתה בעקבות הספר, ראו .
| --- | --- |

 מידע כללי
 מאת:  ג'ורג' ר. ר. מרטין
 שפת המקור:  אנגלית
 סוגה:  פנטזיה
 הוצאה
 הוצאה:  אופוס
 תאריך הוצאה:  ארצות הברית 2005  ישראל 2006
 מספר עמודים:  חלק ראשון "בשוך הסערה" - 432 חלק שני "עפר וכתר" - 432
 הוצאה בעברית
 תרגום:  יעל סלע-שפירו
 סדרה
 סדרת ספרים:  שיר של אש ושל קרח
 ספר קודם:  סופת החרבות
 הספר הבא:  ריקוד עם דרקונים
 קישורים חיצוניים
 הספרייה הלאומית:  003668583
משתה לעורבים (באנגלית: A Feast for Crows) הוא הספר הרביעי בסדרת שיר של אש ושל קרח של ג'ורג' ר. ר. מרטין. הוא יצא לאור באוקטובר 2005.
מרטין הודיע במאי 2005 שבגלל גודלה החריג של המסה הספרותית שכתב, הוא החליט תוך התייעצות עם עורכיו, לפצל את הנרטיב של הספר הרביעי לשני חלקים נפרדים, שיתפרסמו כשני ספרים עצמאיים. כל ספר יתאר את המתרחש באזור גאוגרפי שונה. "משתה לעורבים" יתמקד בדמויות שמצויות בווסטרוז, והספר הבא "ריקוד עם דרקונים", יעקוב אחר הדמויות מחוץ לווסטרוז. כך שלמעשה, הספרים יהיו ספרים משלימים שהתרחשותם היא בציר זמן אחיד ומקביל. הספר החמישי יתרחש בחלקו במקביל לספר הרביעי, ובחלקו האחר ימשיך את הספר הרביעי בשני האזורים (ווסטרוז ומחוצה לה). זאת במקום לחלק אותו לפי ציר זמן כרונולוגי לשני ספרים עוקבים. מרטין בחר ששני הספרים הרביעי והחמישי יקרו במקביל, כשלכל ספר יהיה צוות דמויות כמעט שונה לחלוטין. חלוקת הדמויות התבצעה באופן גאוגרפי, בהתאם למיקום הממלכות בווסטרוז עם יוצא הדופן של אריה סטארק, שמרטין הוסיף לספר הרביעי, כדי שלא ייווצר מצב שאף אחת מהדמויות האהובות ביותר לא תופיע בספר (ג'ון שלג, טיריון ואריה - שלושתם מצויים מחוץ לווסטרוז בסוף העלילה של הספר השלישי).
משתה לעורבים היה הראשון מסדרת ספרי "שיר של אש ושל קרח" שעם צאתו לאור הגיע למקום הראשון ברשימת רבי-המכר של הניו יורק טיימס. הישג שהצליחו להגיע אליו רק שני סופרי פנטזיה לפני מרטין, רוברט ג'ורדן
וניל גיימן. בשנת 2006 הספר הועמד לפרס הוגו, פרס לוקוס ולפרס אגודת הפנטזיה הבריטית. הספר חולק לשני חלקים: "בשוך הסערה", שמכיל 432 עמודים ו"עפר וכתר" שמכיל גם הוא 432 עמודים.
עלילה

מלחמת חמשת המלכים מגיעה לסופה. סטאניס באראתיאון נטש את הלחימה בווסטרוז לטובת בלימת צבא הפראים על החומה, שם ג'ון שלג הפך ללורד המפקד ה-998 של משמר הלילה. המלך טומן באראתיאון, אחיו בן השמונה של ג'ופרי באראתיאון, משמש להלכה כמלך שבע הממלכות כאשר את התפקיד בפועל מבצעת אמו, סרסיי לאניסטר. בריאן, העלמה מטארת', יצאה למשימה למצוא את סאנסה סטארק, בתמיכתו של ג'יימי לאניסטר. סאנסה סטארק מסתתרת בבקעה, מוגנת על ידי פטיר באיליש, שקודם לכן רצח את אשתו ליסה ארין והכתיר את עצמו למגן הבקעה ושומרו של רובין ארין בן השמונה.
עלילה > בשבע הממלכות > פרולוג באולדטאון

פייט הוא חניך צעיר שמתלמד במצודה. הוא גנב מפתח חשוב למחסן של ספרים ורשומות לבקשתו של זר בעבור תגמול; אלא שאותו הזר הורג את פייט לאחר מכן בעזרת רעל.
עלילה > בשבע הממלכות > מעלה המלך

בעקבות מות בנה, המלך ג'ופרי, שהורעל במשתה חתונתו, ובעקבות הירצחו של ימין המלך ואביה טיווין לאניסטר, תפסה סרסיי לאניסטר את כס השלטון כמלכה עוצרת בשם בנה הצעיר, טומן. שלטונה של סרסיי כמלכה העוצרת מאופיין בשחיתות חוצת גבול ובהעדפת מקורבים פרועה. מועצת המלך מכילה חברים נאמנים, אך חסרי יכולות. היא מתעלמת מעצותיו המעשיות של דודה, קוואן לאניסטר, ומאחיה, ג'יימי לאניסטר, ומפגינה ניכור כלפי שניהם. חוסר האמון ההולך וגובר של סרסיי בבית טיירל מכביד על שלטונה גם הוא, שמופגן במיוחד כלפי מארגארי טיירל, אותה סרסיי קושרת לנבואה העתיקה שנחשפה אליה בילדותה מפיה של 'מאגי צפרדע'. לפי הנבואה, היא תראה את כל ילדיה מוכתרים, אך גם תראה אותם מתים לפניה; ויום אחד תאבד את מעמדה לטובת מלכה אחרת, לפני שהיא תמות בידיו של "הוולונקאר" ("אח קטן" בוליריאנית גבוהה, שסרסיי מפרשת כטיריון, שהרג בעצמו את טיווין).
שלטונה מוביל לחובות כספיים, המתווספים לנוכח חוסר היכולת של המנהלים הכלכליים במועצה שלה, אותם היא חבה לבנק הברזל של בראאבוס. כאשר סרסיי מפטרת את נציגיה, בנק הברזל מסרב להעניק לה הלוואות חדשות ודורש את תשלום כל החובות, ובכך כמעט משתק את כלכלת ווסטרוז. על מנת ליישב את חובות הממלכה לאמונת השבעה, סרסיי מותירה למאמיניה הפורמליים להקים מחדש את הסדר הצבאי של האמונה, בעודה מתעלמת מהניגודיות שהדבר יוצר לאור עמדתה כמלכה.
בתקווה להחליש את ההשפעה של בית טיירל, סרסיי שולחת את סר לוראס טיירל להביא לסופו של המצור של סטאניס באראתיאון על דרגונסטון. כתוצאה מכך, נופלים בקרב כאלף אנשים, וסר לוראס עצמו נפצע אנושות. בנוסף סרסיי רוקמת מזימה לגרום לאמונת השבעה להאשים את מארגארי בניאוף ולהביא למשפטה אך המזימה נכשלת ומביאה לתוצאה הפוכה: ההנהגה הדתית אוסרת את סרסיי בעבור אישומים דומים, אם כי לא מומצאים.
עלילה > בשבע הממלכות > ארצות הנהר

לאחר שורה של אי-הסכמות, סרסיי שולחת את ג'יימי לארצות הנהר לרכוש מחדש את השליטה. ג'יימי עורך משא ומתן מוצלח ומצליח להביא לכניעתם של לורד אדמור טאלי וארצות הנהר בפרט, ללא שפיכות דמים, אך ברינדן "דג שחור" טאלי בורח בעזרתו של אדמור. כתגובה, ג'יימי אוסר את אדמור בצוק קאסטרלי. מאוחר יותר ג'ימי מקבל מסרסיי הודעה שהיא רוצה שיתמודד בשמה במשפט בקרב; הוא מגלה שהאשמתו של טיריון על מערכת היחסים בין לאנסל לסרסיי הייתה נכונה (לאור העובדה שלאנסל היה רוצחו האמיתי של המלך רוברט). ג'יימי מקבל חדשות נוספות על התערבותה במצור על דרגונסטון. אופייה הפרנואידי של סרסיי, והמחשבה על כך שהוא הוביל לשפיכות דמים כה רבה, דוחים אותו ומובילים אותו לעזוב את סרסיי לגורלה.
בריאן מטארת' יוצאת למסע אחר סאנסה, ובמהלכו היא נחשפת להרס והחורבן שנוצרו בעקבות המלחמה לאורך ארצות הנהר. היא מלווה בפודריק פיין, נושא הכלים לשעבר של טיריון לאניסטר, ובסר הייל, אביר שפגשה בעבר. היא פוגשת בדרכה את לורד רנדיל טארלי (אביו של סאמוול טארלי, חברו של ג'ון שלג למשמר הלילה), שמעליב אותה על אף שבחיו של סר הייל. בסופו של דבר היא נלכדת על ידי האחווה חסרת הדגלים ונידונה למוות על ידי ליידי לב-אבן (לשעבר, קייטלין סטארק), אך מורשה לחיות אם תסכים להרוג את ג'יימי לאניסטר. כשבריאן מסרבת להחליט, היא ואלופיה נידונים לתלייה, בה היא צורחת מילה שלא נחשפה.
עלילה > בשבע הממלכות > הבקעה

בבקעה, סאנסה מוצגת כבתו הממזרה של פטיר באיליש, תחת השם "אלאין אבן", חוברת לרוברט ארין הצעיר, מנהלת את משק הבית, ומקבלת אימון לא רשמי בפוליטיקה מלכותית. לאורך הזמן, פיטר מגלה את אופיו המניפולטיבי והזהיר בגישתו כלפי נושאי הדגל של ליסה, אשתו שנרצחה על ידיו, בעודו מבטיח את שליטתו וחסותו על הבקעה. בסופו של דבר הוא חושף שתוכניתו היא לארס את סאנסה להרולד הרדינג, יורשו של רוברט; וכשרוברט החולני ימות, פיטר יחשוף את זהותה של סאנסה ויתבע את מעוז משפחתה, ווינטרפל, בשמה.
עלילה > בשבע הממלכות > איי הברזל

באיי הברזל, הכוהן אאירון לח-השיער קורא לבצע משאל מלך על מנת למצוא את מחליפו של באלון גרייג'וי כמלך איי הברזל. מחלוקת לוהטת מתנהלת בין אחיו של באלון, ויקטאריון גרייג'וי, ובתו של באלון, אשה גרייג'וי, בסופו של דבר נבחר יורון "עין-העורב" גרייג'וי, אחיו, שנחשב ככופר וחזר לא מזמן מגלות, אותה בילה לטענתו בואליריה החרבה. הוא נבחר למלך לאור הבטחתו לשלוט בדרקונים עם הקרן המכושפת שבידיו, "קרן הדרקונים" אותה מצא בואליריה, לטענתו. צי הברזל מכתר את איי המגן בפיו של נהר המאנדר, דבר שמאיים על אחיזת בית טיירל ברמות-גנים. ויקטאריון מעריך שכשהצי של רדווין יחזור מהמצור בדרגונסטון, הוא ייקח בחזרה את האיים. יורון שולח אותו לחזר אחרי דאינריז טארגאריין בשמו, וכך לזכות בתביעה לכס הברזל, אלא שויקטאריון מחליט במקום לחזר אחרי דאינריז בעצמו, על מנת להתנקם באחיו ולהדיח אותו מכס המלכות.
עלילה > בשבע הממלכות > דורן

בדורן, דוראן מארטל מתעמת עם שלוש מבנותיו של אחיו, הנסיך אוברין מארטל, שדורשות נקמה על מותו של אביהן. בגלל שהן הרבו להתסיס את העם, דוראן כלא אותן בארמונו מטעמי ביטחון.
ניסיון אמיץ מצידה של ביתו של דוראן, אריאן מארטל, ואהובה, סר אריז אוקהארט ממשמר המלך, להכתיר את מירסלה באראתיאון (הנמצאת תחת חסות דורן) למלכת ווסטרוז תחת החוק הדורני, מסוכל על ידי דוראן. בבלבולה, אחד משותפיה של אריאן, האביר גרולד "דארקסטאר" דיין, מנסה להרוג את מירסלה; היא שורדת אך פניה מצולקות וסר אריז נהרג. אריאן מתעמתת עם אביה דוראן, אך הוא מחליט לחשוף בפניה את תוכניותיו האמיתיות. הוא מגלה לה כי תכנן להשיא אותה לוייסריז טארגאריין, אך מותו אילץ אותו לשנות את תוכניותיו. הוא חושף כי הוא מתכוון להוריש לה את כתר הנסיכות וכי אחיה, קוונטין, פנה מזרחה להביא בחזרה "אש ודם".
עלילה > במזרח

בהגיעה לבראאבוס, אריה סטארק מוצאת את דרכה אל "בית השחור-והלבן", מקדש שמשמש כמרכז כת המתנקשים הידועה בשם "חסרי הפנים". כחניכה מתחילה, אריה מנסה לשלוט באומנויותיהם של חסרי הפנים, שאינם מחזיקים בזהות אמיתית. היא עושה זאת על ידי זריקת כל אוצרותיה אל המים (להוציא חרבה, מחט) והזדהות כילדה העונה לשם "חתולת התעלות". זהותה הקודמת תובעת את נוכחותה בחלומותיה כזאבה, ובסיטואציה בה היא הורגת את דאריאון, אחיו לשבועה של סאמוול טארלי, בעוון עריקה ממשמר הלילה. בהתוודותה על מוות זה, היא מקבלת כוס של חלב חם כעונש. בבוקר שלאחר מכן, היא מתעוררת עיוורת.
ג'ון שלג הורה לסאמוול טארלי להפליג למצודת המלומדים באולדטאון, דרך בראאבוס, לחפש אחרים ולהיהפך למלומד. סאם מלווה במלומד אאימון הזקן, גילי האמא הטרייה ובנה, ואחיו לשבועה דאריאון. מסעו לאורך הים הצר יוצא לפני שסאם מגלה שג'ון החליף בין ילדיהם של גילי ושל מאנס ריידר, על מנת להגן על "הנסיך" הפראי מהקרבה על ידי הכוהנת מליסנדרה. אאימון הופך לחולה והקבוצה מחכה בבראאבוס לשיפור ניכר בבריאותו. לאחר שתושב מאיי הקיץ מספר לאאימון על הדרקונים הטארגאריינים במירין, אאימון מחליט שדאינריז הגיעה להגשים נבואה. הוא מת זמן קצר לאחר שהם עוזבים את בראבוס.
בסוף הספר, סאמוול מגיע למצודה להתחיל את אימוניו. הוא פוגש בחניך שמציג את עצמו כפייט, מה שמקשר בין הפרולוג לעלילה.
נקודות המבט המוצגות בספר

|  | שם הדמות | מספר הפרקים |
| --- | --- | --- |
| 1 | סרסיי לאניסטר | 10 |
| 2 | בריאן מטארת' | 8 |
| 3 | ג'יים לאניסטר | 7 |
| 4 | סאמוול טארלי | 5 |
| 5 | אריה סטארק | 3 |
| 6 | סאנסה סטארק | 3 |
| 7 | אאירון גרייג'וי | 2 |
| 8 | ויקטאריון גרייג'וי | 2 |
| 9 | אריאן מארטל | 2 |
| 10 | אשה גרייג'וי | 1 |
| 11 | אריאו הוטא | 1 |
| 12 | אריז אוקהארט | 1 |
| 13 | פייט | 1 |
|  |  | סה"כ: 46 |
הערות שוליים

↑  חלוקת הספר לשני ספרים נפרדים, הודעתו של מרטין מחודש מאי 2005 על חלוקת הספר משתה לעורבים לשני ספרים נפרדים (באנגלית)
↑  רבי המכר רשימת רבי המכר של הניו יורק טיימס מתאריך ה-27 בנובמבר 2005
↑  רבי המכר רשימת רבי המכר של הניו יורק טיימס מתאריך ה-8 בנובמבר 1998
↑  רבי המכר רשימת רבי המכר של הניו יורק טיימס מתאריך ה-26 בנובמבר 2000
↑  רבי המכר רשימת רבי המכר של הניו יורק טיימס מתאריך ה-26 בינואר 2003
↑  רבי המכר רשימת רבי המכר של הניו יורק טיימס מתאריך ה-30 באוקטובר 2005
↑  רבי המכר רשימת רבי המכר של הניו יורק טיימס מתאריך ה-15 בנובמבר 2009
↑  רבי המכר רשימת רבי המכר של הניו יורק טיימס מתאריך ה-9 באוקטובר 2005
↑  "Science Fiction & Fantasy Books: 2006 Award Winners & Nominees". WorldsWithoutEnd.com. נבדק ב-25 ביולי 2009. {{cite web}}:  (עזרה)
↑  "אבן" - שם משפחתם של ממזרים בנחלות הבקעה (בדומה ל"שלג" בצפון, "גבע" במערב ו"חול" בדרום)
| --- | --- |
בקרת זהויות :  MusicBrainz work: 85366119-924b-4b53-b31a-e95bcd8c6610
נויהאוס (יצרן שוקולד)

| --- | --- |
 
 מאכלים
 תאריך יצירה:  1857 
 
החנות המקורית של נויהאוס ב-Galeries Royales בבריסל
נויהאוס (בצרפתית: Neuhaus) היא חברת שוקולטייר בלגית שמייצרת ומוכרת שוקולדים יוקרתיים, טראפלס שוקולד, ביסקוויטים וגלידות.